Πολυτεχνίτης και ερημοσπίτης

Πολυτεχνίτης και ερημοσπίτης είναι μια ελληνική κινηματογραφική κωμική ταινία του 1963, σε παραγωγή Καραγιάννης - Καρατζόπουλος και σε σκηνοθεσία Αλέκου Σακελλάριου. Το έργο αποτελεί την κινηματογραφική μεταφορά του θεατρικού έργου του Χρήστου Γιαννακόπουλου με τον ίδιο τίτλο. Το σενάριο της ταινίας το επιμελήθηκε ο Σακελλάριος με τον Γιαννακόπουλο. Στην ταινία πρωταγωνιστεί ο Θανάσης Βέγγος, με μία πλειάδα μεγάλων ηθοποιών της εποχής: Μαρίκα Κρεββατά, Γιώργος Γαβριηλίδης, Νίκη Λινάρδου, Γιάννης Βογιατζής κ.ά.Ο Θανάσης Βέγγος υποδύεται έναν φτωχό επαρχιώτη που εγκαθίσταται στην Αθήνα αναζητώντας δουλειά κι επειδή έχει μεγάλη ανάγκη δέχεται όποια δουλειά του προσφέρουν, από σερβιτόρος και φωτογράφος μέχρι βοηθός φαρμακοποιού και διαιτητής αγώνων πυγμαχίας. Δυστυχώς για τον ίδιο, δεν καταφέρνει να στεριώσει πουθενά και βιώνοντας κωμικοτραγικές καταστάσεις στο τέλος αναγκάζεται να επιστρέψει στο χωριό του.

 Η ταινία έχει ως βασικό της ήρωα τον Θανάση Μπιρμπίλη, ο οποίος φτάνει από το χωριό του στην Αθήνα με το πλοίο, για να εργαστεί. Η ταινία εξιστορεί τις 5 δουλειές που έκανε ο Θανάσης στην Αθήνα: γκαρσόνι, διαιτητής μποξ, βοηθός φαρμακοποιού, ιδιοκτήτης φωτογραφείου και αστυνομικός, ενώ το τελευταίο μέρος της ιστορίας αναφέρεται στην ερωτική ιστορία του Θανάση. Σερβιτόρος σε ταβέρνα Αφού ο Θανάσης μίλησε στον βουλευτή Μπακατσουλάρα, πήγε να εργαστεί ως γκαρσόνι στο εστιατόριο Αλικαρνασσός, του Μπούρμπουρη. Συνολικά εκεί έρχονται δύο πελάτες και μία οικογένεια. Ο πρώτος πελάτης είναι απαιτητικός και ζητάει από τον Θανάση πολλά, ο δεύτερος είναι κουφός και συνεννοείται δύσκολα και η οικογένεια έχει ένα παιδάκι που έχει να φάει μία εβδομάδα. Κάποια στιγμή, τον αναζητούν οι δύο πελάτες ενώ μίλαγε με το παιδάκι και ψάχνανε τι θα του άρεσε να φάει, εκείνο αρνιόταν σε όλες τις προτάσεις του Θανάση και των γονιών του. Η πίεση από τους δύο πελάτες σε συνδυασμό με το πείσμα του παιδιού τού έφερε μεγάλα νεύρα. Κι αφού ο μικρός δεν ήθελε τίποτα, του έριξε μία μακαρονάδα στο πρόσωπο. Τότε, όλοι οι θαμώνες αντέδρασαν με αυτήν τη συμπεριφορά και αφού τον ξυλοκόπησαν, απολύθηκε. Διαιτητής σε πυγμαχικό αγώνα Ο Θανάσης αφού συναντά τυχαία έναν πατριώτη του από το χωριό και του λέει ότι έμεινε χωρίς δουλειά, εκείνος του προτείνει να γίνει διαιτητής σε έναν αγώνα πυγμαχίας που θα αγωνιστεί ο Τρύφωνας, ένας πατριώτης του επίσης. Και του επισημαίνει ότι πρέπει να κερδίσει ο Τρύφωνας, το πατριωτάκι τους. Ο Θανάσης δέχεται, είχε ανάγκη από δουλειά. Στον αγώνα εμφανίζεται ο Ηρακλής Σπαζομούρης και ο Τρύφωνας Μπακατσούλας. Αρχικά ο πατριώτης του Θανάση, του είχε πει πως ο Τρύφωνας είναι θηρίο, πράγμα που δεν αλήθευε καθώς ο Τρύφωνας ήταν ιδιαίτερα λεπτός και αδύναμος, σε αντίθεση με τον Σπαζομούρη. Ο αγώνας, φυσικά, ήταν ολέθριος για τον Τρύφωνα. Ο Θανάσης όμως προσπαθούσε να νικήσει ο Τρύφωνας, αλλά όσο κι αν αργούσε να μετρήσει, ενώ ήταν κάτω ο Τρύφωνας, εκείνος δεν σηκωνόταν. Κάποια στιγμή, όταν πέφτει κάτω ο Σπαζομούρης, με τρικλοποδιά, Ο Θανάσης μετρά 1,2,3,4,5 και 5 ίσον 10, ανακηρύσσοντας νικητή τον Τρύφωνα. Αυτό εξόργισε τους θεατές και τον χτύπησαν πολύ. Βοηθός φαρμακοποιού Μετά το ξύλο που έφαγε ο Θανάσης, τον πηγαίνουν κάποιοι άνθρωποι σε ένα φαρμακείο. Ο φαρμακοποιός τον λυπάται και του δίνει εργασία. Η πρώτη του νυχτερινή βάρδια δεν παέι και τόσο καλά. Ο πρώτος πελάτης ζητά απλά μία ασπιρίνη. Ο δεύτερος, μία γυναίκα, που χάνει το παλικάρι της. Ο τρίτος πονάει σε διάφορα σημεία στο σώμα του και ο τέταρτος είναι ένα ζευγαράκι, που η κοπέλα όλο λιποθυμάει. Στον δεύτερο δίνει τυχαία φάρμακα. Στον τρίτο το ίδιο, και του προκαλεί στομαχικές διαταραχές, ενώ στο ζευγάρι, αρχίζει να τσακώνεται με τον άντρα και φεύγει κι από εκεί. Ιδιοκτήτης φωτογραφείου Αφού χηρεύει μία γνωστή του, αναλαμβάνει το φωτογραφείο του άντρα της, χωρίς μεγάλη επιτυχία. Εκεί έρχονται 3 πελάτες: ένας να πάρει τις φωτογραφίες του (οι οποίες είναι χάλια), μία οικογένεια και μία χορεύτρια. Το πρόβλημα του Θανάση ήταν ότι δεν μπορούσε να βγάλει όλους όσους ήταν στο πλάνο, του έφευγε «ο άκρος δεξιός». Έτσι έγινε μεγάλος αγώνας για να φωτογραφίσει την οικογένεια. Τέλος ήρθε μία χορεύτρια, η οποία ήθελε να βγάλει προκλητικές φωτογραφίες. Το καλλίγραμμο σώμα της ζάλισε τον Θανάση και λιποθύμησε. Αστυνομικός Τελευταία του δουλειά είναι αστυφύλακας, κατά την οποία τον φωνάζουν σε ένα σπίτι, στο οποίο έχει εισβάλει κάποιος ληστής. Ο Θανάσης τρομαγμένος φτάνει στο σπίτι. Όταν πια βλέπουν ότι δεν υπάρχει κανένας, ακούν έναν θόρυβο, αλλά ο Θανάσης θέλει να φύγει, γιατί λέει δεν κυνηγάν φαντάσματα οι αστυνομικοί. Τελικά βρίσκει το θάρρος να πάει στην κουζίνα να δει τι γίνεται, και όλος αυτός ο θόρυβος ήταν απλώς μία γάτα. Στο τέλος της ταινίας η δράση μεταφέρεται σε μία ταβέρνα, όπου ο Θανάσης έχει βγει με την κοπέλα του, της οποίας ο πρώην, ένας σκληρός τύπος, τυχαίνει να βρίσκεται επίσης στην ταβέρνα. Η κοπέλα του Θανάση θα τα ξαναβρεί με τον πρώην της και ο Θανάσης απογοητευμένος και ηττημένος θα γυρίσει στο χωριό του. Η ταινία βγήκε στους κινηματογράφους το 1963, κόβοντας 184.900 εισιτήρια, και ήρθε 29η σε σύνολο 92 ταινιών. Θανάσης Βέγγος ... Θανάσης Μπιρμπίλης Νικήτας Πλατής ... πελάτης εστιατορίου, πατέρας του Γιαννάκη Κατερίνα Γιουλάκη ... πελάτισσα εστιατορίου, μητέρα του Γιαννάκη Βασίλης Καΐλας ... Γιαννάκης, γιος της οικογένειας στο εστιατόριο Γιάννης Βογιατζής ... κουφός πελάτης εστιατορίου Νίκος Φέρμας ... πελάτης εστιατορίου, εκλεκτών επιλογών Γιώργος Τζιφός ... κος Μπούρμπουρης, εστιάτορας Δημήτρης Νικολαΐδης ... βουλευτής Μπακατσουλάρας Νίκη Λινάρδου ... Μαρία, υπηρέτρια Μαρίκα Κρεββατά ... εργοδότρια Μαρίας Μπέτυ Μοσχονά ... Ρένα Αθηνόδωρος Προύσαλης ... Πανάγος Δημήτρης Σημηριώτης ... φίλος του Πανάγου στο καφενείο Κώστας Μποζώνης … φίλος του Θανάση στο καφενείο Παναγιώτης Καραβουσιάνος ... Βαγγέλης, φίλος του Θανάση Κώστας Μεντής ... πελάτης φαρμακείου με ασπιρίνη Ράλλης Αγγελίδης ... πελάτης φαρμακείου που φεύγει τρέχοντας Μαίρη Μεταξά ... πελάτισσα φαρμακείου Ερρίκος Μπριόλας ... Κώστας, πελάτης φαρμακείου Έφη Οικονόμου ... πελάτισσα φαρμακείου Ερρίκος Κονταρίνης ... πελάτης φωτογραφείου Γκιζέλα Ντάλι ... Lucia, πελάτισσα φωτογραφείου Γιώργος Γαβριηλίδης ... πατέρας σε οικογενειακή φωτογράφιση Υβόνη Βλαδίμηρου ... μητέρα σε οικογενειακή φωτογράφιση Στάθης Χατζηπαυλής ... ιδιοκτήτης σπιτιού που τσακώνεται με τους μουσικούς Αλέκα Σούλη ... γυναίκα στο χωριό του Θανάση Αντώνης Κουφουδάκης … φίλος του Θανάση στο καράβι Γιάννης Μωραΐτης ... Τρύφωνας Μπακατσούλας (στον πυγμαχικό αγώνα) Στάθης Αλεξόπουλος ... Ηρακλής Σπαζομούρης (στον πυγμαχικό αγώνα) Γιώργος Οικονόμου ... Εκφωνητής πυγμαχικού αγώνα Γιώργος Νάκος Βάσω Μεριδιώτου... Ελενίτσα, βοηθός στο φωτογραφείο Γιώργος Βλαχόπουλος Τάκης Χριστοφορίδης Πολυτεχνίτης και ερημοσπίτης στο Veggos.gr] Πολυτεχνίτης και ερημοσπίτης, www.retrodb.gr Αρχειοθετήθηκε 2013-12-04 στο Wayback Machine. Πολυτεχνίτης και ερημοσπίτης, 90' λεπτά Αρχειοθετήθηκε 2013-10-28 στο Wayback Machine.